সাফাভীয় সাম্রাজ্য

সাফাভীয় সাম্রাজ্য, সাফাভীয় পারস্য বা সাফাভীয় ইরান ( শহানশহিয়ে সাফাভী) ছিলো ৭ম শতাব্দীর মুসলিমদের পারস্য বিজয়েরপরবর্তী অন্যতম বৃহৎ পারসিক সাম্রাজ্য যা;১৫০১ থেকে ১৭৩৬ খ্রিস্টাব্দ পর্যন্ত সাফাভীয় রাজবংশের দ্বারা শাসিত হয়েছিল। এটিকে প্রায়শই আধুনিক ইরানের ইতিহাসের সূচনা  এবং অন্যতম বারুদীয় সাম্রাজ্য হিসেবে বিবেচনা করা হয়। সাফাভীয় শাহগণ 'শিয়া ইসলামের' ইসনা আশারিয়া মতবাদকে সাম্রাজ্যের রাষ্ট্রধর্ম হিসেবে প্রতিষ্ঠিত করেছিল;আর তা ছিল ইসলামের ইতিহাসের অন্যতম গুরুত্বপূর্ণ মোড়।

সাফাভীয় রাজবংশের সূচনা হয়েছিল সুফিবাদের সফবিয়া তরিকা থেকে, যা আজারবাইজান অঞ্চলের আর্দাবিল শহরে প্রতিষ্ঠিত হয়। তারা কুর্দি বংশোদ্ভূত ইরানি রাজবংশ ছিল তবে তাদের শাসনকালে তারা তুর্কমেন, জর্জীয়, সির্কাসীয়, এবং পন্তীয় গ্রীকদের বিশিষ্ট ব্যক্তিদের সাথে বিবাহবন্ধনে আবদ্ধ হয়। সাফাভীয়রা তাদের আর্দাবিলের ঘাঁটি থেকে বৃহত্তর ইরানের কয়েকটি অংশের উপর নিজেদের নিয়ন্ত্রণ প্রতিষ্ঠা করে এবং এসকল অঞ্চলের ইরানি আত্মপরিচয় পুনরুদ্ধার করে। এভাবে 'সাফাভীয়রা' সাসানীয় সাম্রাজ্যের পর প্রথম দেশীয় রাজবংশ হয়ে ওঠে;যারা সরকারিভাবে ইরান নামের একটি জাতিরাষ্ট্র প্রতিষ্ঠা করে।

১৫০১ থেকে ১৭২২ সাল পর্যন্ত 'সাফাভীয়রা' শাসন ক্ষমতায় ছিল (১৭২৯ থেকে ১৭৩৬ সাল পর্যন্ত সংক্ষিপ্ত পুনর্জয়ের অভিজ্ঞতা হয়েছিল) এবং ক্ষমতার সর্বোচ্চ সীমায় তারা অধুনা ইরান, আজারবাইজান, বাহরাইন, আর্মেনিয়া, পূর্ব জর্জিয়া, রাশিয়াসহ উত্তর ককেশাসের কিছু অংশ, ইরাক, কুয়েত এবং আফগানিস্তানের পাশাপাশি তুরস্ক, সিরিয়া, পাকিস্তান, তুর্কমেনিস্তান এবং উজবেকিস্তানের কিছু অংশ নিয়ন্ত্রণ করেছিল। ১৭৩৬ সালে পতন সত্ত্বেও তারা যে উত্তরাধিকার রেখে গিয়েছিল;তা প্রাচ্য ও পাশ্চাত্যের মধ্যে একটি অর্থনৈতিক দুর্গ হিসাবে ইরানের পুনরুত্থান, রোধন ও সমন্বয়ের ভিত্তিতে একটি দক্ষ রাষ্ট্র ও আমলাতন্ত্র প্রতিষ্ঠা, স্থাপত্য উদ্ভাবন এবং সাফাভীয় শিল্পের পৃষ্ঠপোষকতায় অবদান রেখেছিল। সাফাভীয়রা ইরানের পাশাপাশি ককেসাস, আনাতোলিয়া এবং মেসোপটেমিয়ার প্রধান অংশ জুড়ে শিয়া ইসলাম ছড়িয়ে দিয়েছিল যার ছাপ আজও টিকে আছে।

আরও দেখুন

পাদটীকা

তথ্যসূত্র

গ্রন্থতালিকা

অধিকতর পাঠ
 
 Christoph Marcinkowski (tr.),Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey, Singapore: Pustaka Nasional, 2003, .
 Christoph Marcinkowski (tr., ed.),Mirza Rafi‘a's Dastur al-Muluk: A Manual of Later Safavid Administration. Annotated English Translation, Comments on the Offices and Services, and Facsimile of the Unique Persian Manuscript, Kuala Lumpur, ISTAC, 2002, .
 Christoph Marcinkowski,From Isfahan to Ayutthaya: Contacts between Iran and Siam in the 17th Century, Singapore, Pustaka Nasional, 2005, .
 "The Voyages and Travels of the Ambassadors" , Adam Olearius, translated by John Davies (1662),

বহিঃসংযোগ

History of the Safavids on Iran Chamber
"Safavid dynasty", Encyclopædia Iranica by Rudi Matthee
 The History Files: Rulers of Persia
BBC History of Religion
Iranian culture and history site
"Georgians in the Safavid administration", Encyclopædia Iranica
Artistic and cultural history of the Safavids from the Metropolitan Museum of Art
History of Safavid art 
A Study of the Migration of Shiʻi Works from Arab Regions to Iran at the Early Safavid Era.
Why is Safavid history important? (Iran Chamber Society)
Historiography During the Safawid Era
"IRAN ix. RELIGIONS IN IRAN (2) Islam in Iran (2.3) Shiʿism in Iran Since the Safavids: Safavid Period", Encyclopædia Iranica by Hamid Algar

ইরানের সাম্রাজ্য ও রাজ্য
সাফাভীয় ইরান
পারস্য ও ইরানের রাজতন্ত্র
দাগেস্তানের ইতিহাস
ঐতিহাসিক আন্তর্মহাদেশীয় সাম্রাজ্য
১৫০১-এ প্রতিষ্ঠিত রাষ্ট্র ও অঞ্চল
১৫০১-এ এশিয়ায় প্রতিষ্ঠিত